ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

\_\_\_\_\_ \_\_\_\_\_\_\_\_\_\_\_\_\_ 2023 թվականի թիվ \_\_\_\_\_-Ն

ՄԱՔՍԱՅԻՆ ԳՈՐԾԻ ԲՆԱԳԱՎԱՌՈՒՄ ԻՐԱԿԱՆԱՑՎՈՂ ԳՈՐԾՈՒՆԵՈՒԹՅԱՆ ՏԵՍԱԿՆԵՐՈՎ ԶԲԱՂՎՈՂ ԻՐԱՎԱԲԱՆԱԿԱՆ ԱՆՁԱՆՑ ՊԱՐՏԱՎՈՐՈՒԹՅՈՒՆՆԵՐԻ ԿԱՏԱՐՄԱՆ ԱՊԱՀՈՎՈՒՄՆԵՐԻ ՎԵՐԱԴԱՐՁՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ

Հիմք ընդունելով «Մաքսային կարգավորման մասին» Հայաստանի Հան­րապետության օրենքի 249-րդ հոդվածի 22-րդ մասը՝ Հայաստանի Հանրապետության կառավարությունը *որոշում է.*

1. Հաստատել մաքսային գործի բնագավառում իրականացվող գործունեության տեսակ­նե­րով զբաղվող իրավաբանական անձանց պարտավորությունների կատարման ապա­հո­վում­ների վերադարձման կարգը` հա­­մա­ձայն հավել­վածի:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվա­նից։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ ՆԻԿՈԼ ՓԱՇԻՆՅԱՆ

Հավելված

ՀՀ կառավարության 2023 թվականի

\_\_\_\_\_\_\_\_\_ թիվ\_\_\_\_-Ն որոշման

ԿԱՐԳ

ՄԱՔՍԱՅԻՆ ԳՈՐԾԻ ԲՆԱԳԱՎԱՌՈՒՄ ԻՐԱԿԱՆԱՑՎՈՂ ԳՈՐԾՈՒՆԵՈՒԹՅԱՆ ՏԵՍԱԿՆԵՐՈՎ ԶԲԱՂՎՈՂ ԻՐԱՎԱԲԱՆԱԿԱՆ ԱՆՁԱՆՑ ՊԱՐՏԱՎՈՐՈՒԹՅՈՒՆՆԵՐԻ ԿԱՏԱՐՄԱՆ ԱՊԱՀՈՎՈՒՄՆԵՐԻ ՎԵՐԱԴԱՐՁՄԱՆ

1. Սույն կարգով կարգավորվում են մաքսային գործի բնագավառում իրականացվող գոր­ծունեության տեսակներով զբաղվող իրավաբանական անձանց պարտավորությունների կատար­ման ապահովումների վերադարձման հետ կապված հարաբերությունները:
2. Մաքսային գործի բնագավառում իրականացվող գործունեության տեսակներով զբաղ­­­վող իրավաբանական անձանց պարտավորությունների կատարման ապահովումը վերա­­­դաձվում է «Եվրասիական տնտեսական միության մաքսային օրենսգրքի մասին» 2017 թվա­­կանի ապրիլի 11-ի պայմանագրի թիվ 1 հավելվածով հաստատված՝ Եվրասիական տնտե­սա­­կան միության մաքսային օրենսգրքի (այսուհետ՝ Օրենսգիք) 399-րդ հոդվածի 13-րդ մասով սահ­մանված դեպքերում՝ մաքսատուրքերի, հարկերի, հատուկ, հակագնագցման, փոխ­հա­տուց­­ման տուրքերի, տույժերի, տոկոսների վճարման` սահմանված ժամկետում չկատարված պար­տավորությունների բացակայության դեպքում։
3. Օրենսգրքի 399-րդ հոդվածի 13-րդ մասով սահմանված դեպքերից որևէ մեկի ի հայտ գալու դեպքում, եթե մաքսային գործի բնագավառում իրականացվող գործունեության տեսակ­նե­րով զբաղվող իրավաբանական անձանց կողմից պարտավորությունների կատարման ապա­հո­վումը տրամադրվել է «Մաքսային կարգավորման մասին» օրենքի (այսուհետ՝ Օրենք) 51-րդ հոդվածով սահմանված՝ դրամական միջոցների ներդրման եղանակով, ապա դրա­մա­կան միջոցների վերադարձը կատարվում է պարտավորությունների կատարման ապահո­վումը տրամադրած անձի (նրա իրավահաջորդի կամ լիազորած անձի) ներկայացրած դիմումի հիման վրա, որը ներկայացվում է սույն հավելվածի Ձև N 1-ին համապատասխան։
4. Սույն կարգի 3-րդ կետով նախատեսված դիմումը ներկայացվում է այն մաքսային մար­մին, որին տրամադրվել է մաքսատուրքերի, հարկերի, հատուկ, հակագնագցման և փոխ­հա­­տուցման տուրքերի վճարման գծով պարտավորությունների կատարման ապահովումը։
5. Մաքսատուրքերի, հար­կերի, հատուկ, հակագնագցման և փոխհատուցման տուրքերի վճար­­ման գծով պարտավորությունների կատարման ապահովման վերադարձը կատարվում է սույն կարգի 3-րդ կետով նախատեսված դիմումը ներկայացնելուց հետո՝ 10 աշխա­տան­քա­յին օրվա ընթացքում:
6. Մաքսային մարմինը, սույն կարգի 3-րդ կետով սահմանված դիմումը ստանալուց հետո, սույն կարգի 13-րդ կետով սահմանված՝ դիմումի քննությունը մերժելու հիմքերի բացա­կա­յու­թյան դեպքում, 5 աշխատանքային օրվա ընթացքում կազմում է որպես մաք­սա­տուր­քերի, հար­կերի, հատուկ, հակագնագցման և փոխհատուցման տուր­քերի վճարման գծով պար­տավորությունների կատարման ապահովում տրամադրված դրա­մա­կան միջոցների վերա­­­դարձի վերաբերյալ սույն կարգի Ձև 2-ով սահմանված եզրակացություն: Եզրա­կացու­թյունը կազմելուց հետո մաքսային մարմինը 1 աշխա­տան­քային օրվա ընթացքում այն ներկա­յաց­նում է Հայաստանի Հանրա­պետու­թյան ֆինանս­ների նախարարություն, որից հետո 3 աշխա­­տանքային օրվա ընթացքում Հայաս­տանի Հանրապետության ֆինանսների նախա­րա­րու­­թյան կողմից իրականացվում է համա­պա­տասխան միջոցների վերադարձը եզրա­կացու­թյան մեջ նշված բանկային հաշվին։
7. Օրենսգրքի 399-րդ հոդվածի 13-րդ մասով սահմանված դեպքերից որևէ մեկի ի հայտ գալու դեպքում, եթե մաքսային գործի բնագավառում իրականացվող գործունեության տեսակ­ներով զբաղվող իրավաբանական անձանց կողմից պարտավորությունների կատարման ապահովումը տրամադրվել է Օրենքի 52-րդ, 53-րդ և 54-րդ հոդվածներով սահմանված՝ մաք­սատուրքերի, հարկերի, հատուկ, հակագնագցման և փոխհատուցման տուրքերի վճարման գծով պարտավորությունների կատարման ապահովման եղանակներով, ապա պարտավո­րու­թյուն­ների կատարման ապահովում տրամադրած անձի նրա իրավահարջորդի կամ լիազորած անձի դիմումի հիման վրա, որը ներկայացվում է սույն հավելվածի Ձև N 1-ին համապատասխան՝
8. մաքսային մարմինը վերադարձնում է երաշխիքը, եթե Օրենքի 52-րդ հոդվածի 9-րդ մասի համաձայն՝ կատարվել կամ դադարեցվել են երաշխիքով ապահովված պար­տավո­րու­թյուն­ները, կամ պարտավորություն չի առաջացել,
9. լուծվում է մաքսային մարմնի ու երաշխավորի միջև կնքված երաշխավորության պայմանագիրը՝ ՀՀ քաղա­քաց­իա­կան օրենսգրքով սահմանված կարգով,
10. լուծվում է մաքսային մարմնի ու մաքսատուրք, հարկեր, հատուկ, հակագնագցման և փոխ­հատուցման տուրքեր վճարողի միջև կնքված գույքի գրավի պայմանագիրը` ՀՀ քաղա­քա­ց­իա­կան օրենսգրքով սահմանված կարգով: Այն դեպքում, երբ Օրենքի 54-րդ հոդվածի 9-րդ մասի համաձայն՝ գույքի գրավի պայմանագիրը կնքվել է գրավի առարկան մաքսային մար­մին փոխանցելով, գույքի գրավի պայմանագրի լուծումից հետո մաքսային մարմինը ապա­հո­վում է գրավադրված գույքի վերադարձը գրավատուին ՀՀ քաղա­քաց­իա­կան օրենսգրքով սահ­մանված կարգով։
11. Սույն կարգով սահմանված դիմումը ներկայացվում է թղթային կամ էլեկտրոնային եղա­նակով՝ թղթային տարբերակով ներկայացվելու դեպքում պետք է լինի ստորագրված, իսկ էլեկտ­րոնայինի դեպքում՝ էլեկտրոնային ստորագրությամբ վավերացված:
12. Սույն կարգով սահմանված դիմումը էլեկտրոնային եղանակով ներկայացվում է «Հայաս­­­տանի Հանրապետության արտաքին առևտրի ազգային մեկ պատուհան» էլեկտրո­նա­յին հարթակում (www.trade.gov.am)։
13. Սույն կարգով սահմանված դիմումը և դրա հետ ներկայացվող փաս­տաթղ­թերը մաք­սա­յին մարմին են ներկայացվում թղթային եղանակով՝

ա մինչև էլեկտրոնային եղանակով դիմումների ներկայացման համար համակարգի ներդ­րումը,

բ այն դեպքում, երբ մաքսային մարմինը հնարավորություն չունի էլեկտրոնային եղանա­կով դիմում­ները ստանալու համար՝ մաքսային մարմնի կողմից օգտագործվող տեղեկատ­վա­կան համա­­կարգերի անսարքության պատճառով։

1. Սույն կարգով սահմանված դիմումի մեջ նշվում են հետևյալ տեղեկությունները՝
2. մաքսային մարմնի վերաբերյալ տվյալներ, որին ներ­կա­յաց­վել է պարտավո­րու­թյուն­ների կատարման ապահովումը,
3. պարտավո­րու­թյուն­ների կատարման ապահովումը տրամադրած անձի վերաբերյալ տվյալներ,
4. պարտավո­րու­թյուն­ների կատար­ման ապահովման եղանակի և ներկայացման ամսա­թվի վերաբերյալ տվյալներ,
5. պարտավո­րու­­թյուն­ների կատարման ապահովումը դրամական միջոցների ներդրման եղա­նակով ներ­կա­յացված լինելու դեպքում՝ հաշվեհամարի վերաբերյալ տեղեկություններ, որին պետք է վերադարձվեն դրա­մական միջոցները:
6. Սույն կարգով սահմանված դիմումին կից ներկայացվում են՝
7. դրամական միջոցների ներդրումը հաստատող վճարման անդորրագիրը,
8. ներդրված դրամական միջոցներով ապահովված պարտավորության կատարումը (դադա­րեցումը) հաստատող փաստաթղթեր,
9. Օրենսգրքի 399-րդ հոդվածի 13-րդ մասով սահմանված դեպքերը հաստատող փաս­տա­թղթեր (երաշխավորության, գույքի գրավի պայմանագրերը)։
10. Մաքսային մարմինը մերժում է սույն կարգով սահմանված դիմումի քննությունը հետևյալ դեպքերում՝
11. եթե դիմումն ստորագրված է դրա ներկայացման համար լիազորություն չունեցող անձի կողմից կամ էլեկտրոնային ստորագրությունը վավեր ,
12. եթե դիմումը և դրան կից փաստաթղթերը չեն համապատասխանում սույն հավելվածի 3-րդ, 11-րդ և 12-րդ կետերով սահմանված պահանջներին:

Ձև N 1.

ԴԻՄՈՒՄ

ՄԱՔՍԱՅԻՆ ԳՈՐԾԻ ԲՆԱԳԱՎԱՌՈՒՄ ԻՐԱԿԱՆԱՑՎՈՂ ԳՈՐԾՈՒՆԵՈՒԹՅԱՆ ՏԵՍԱԿՆԵՐՈՎ ԶԲԱՂՎՈՂ ԻՐԱՎԱԲԱՆԱԿԱՆ ԱՆՁԱՆՑ ՊԱՐՏԱՎՈՐՈՒԹՅՈՒՆՆԵՐԻ ԿԱՏԱՐՄԱՆ ԱՊԱՀՈՎՈՒՄՆԵՐԻ ՎԵՐԱԴԱՐՁՄԱՆ

|  |
| --- |
| Դիմումատու  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Խնդրում եմ վերադարձնել որպես մաք­սատուրքերի, հարկերի, հատուկ, հակագնագցման և փոխհատուցման տուրքերի վճարման գծով պարտավորությունների կատարման ապահովում տրամադրված միջոցը.

|  |
| --- |
| 1. Պարտավորությունների կատարման ապահովման եղանակը   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 1. Պարտավորությունների կատարման ապահովման եղանակի տրամադրման ամսաթիվը   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 1. Մաքսային մարմնի անվանումը   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 1. Դիմումատուի հաշվեհամար\*   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Դիմումատուի ստորագրությունը \_\_\_\_\_\_\_\_\_\_\_\_\_\_\_\_\_\_\_\_\_\_\_

Ամսաթիվը \_\_\_\_\_\_\_\_\_\_\_\_\_\_\_\_\_\_\_\_\_\_\_

\*Նշված դաշտը լրացվում է պարտավո­րու­­թյուն­ների կատարման ապահովումը դրամա­կան միջոցների ներդրման եղանակով ներ­կա­յացված լինելու դեպքում:

Դիմումի ձևում՝

1. «Դիմումատու» սյունակում լրացվում են` Իրավաբանական անձի անվանումը, հարկ վճարողի հաշվառման համարը, փոստային հասցեն, կոնտակտային հեռախոսահամար: Այն դեպքում, երբ դիմումը ներկայացվում է լիազորված անձի կողմից, ապա նշվում են համապա­տաս­խան տեղեկությունները նաև լիազորված անձի վերաբերյալ:
2. «Պարտավորությունների կատարման ապահովման եղանակը» տողում լրացվում է Օրենքի 51-54-րդ հոդվածներով սահմանված՝ պարտավորությունների կատարման ապահով­ման այն եղանակը, որը տրամադրել է որպես ապահովում։
3. «Մաքսային մարմնի անվանումը» տողում այն մաքսային մարմնի անվանումը, որին տրամադրվել է պարտավորությունների կատարման ապահովումը:
4. «Դիմումատուի հաշվեհամար» տողում լրացվում է իավաբանական անձի հաշվեհա­մարը, որին վերադարձվելու են դրամական միջոցների ներդրման եղանակով որպես ապահո­վում տրամադրված դրամական միջոցները։

Ձև N 2.

ԵԶՐԱԿԱՑՈՒԹՅՈՒՆ N \_\_\_

ՄԱՔ­ՍԱ­ՏՈՒՐ­ՔԵՐԻ, ՀԱՐ­ԿԵՐԻ, ՀԱՏՈՒԿ, ՀԱԿԱԳՆԱԳՑՄԱՆ ԵՎ ՓՈԽՀԱՏՈՒՑՄԱՆ ՏՈՒՐ­ՔԵՐԻ ՎՃԱՐՄԱՆ ԳԾՈՎ ՊԱՐՏԱՎՈՐՈՒԹՅՈՒՆՆԵՐԻ ԿԱՏԱՐՄԱՆ ԱՊԱՀՈՎՈՒՄ ՏՐԱՄԱԴՐՎԱԾ ԴՐԱ­ՄԱ­ԿԱՆ ՄԻՋՈՑՆԵՐԻ ՎԵՐԱԴԱՐՁՄԱՆ ՄԱՍԻՆ

Մաք­սա­տուր­քերի, հար­կերի, հատուկ, հակագնագցման և փոխհատուցման տուր­քերի վճարման գծով պարտավորությունների կատարման ապահովում տրամադրած անձի՝

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ի \_\_\_ \_\_\_\_\_\_\_\_\_20\_\_\_\_թ. դիմումի համաձայն՝

(իրավաբանական անձի անվանումը, ՀՎՀՀ)

\_\_\_ \_\_\_\_\_\_\_\_\_20\_\_\_\_թ. դրությամբ որպես մաքսատուրքերի, հարկերի, հատուկ, հակագնագցման և փոխհատուցման տուրքերի վճարման գծով պարտավորությունների կատարման ապահովում տրամադրված՝

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_դրամ

(պարտավորությունների կատարման ապահովում տրամադրված դրամական միջոցների գումարը՝ թվերով և տառերով)

գումաը ենթակա է վերադարձման գանձապետական

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ հաշվից:

(հաշվի համարը)

Նշված գումարը ենթակա է վճարման \_\_\_\_\_\_\_\_\_\_\_\_\_\_\_\_\_ բանկի \_\_\_\_\_\_\_\_\_\_\_\_\_\_\_\_\_\_\_\_\_\_

անվանումը) (հաշվեհամար) հաշվարկային հաշվին:

|  |  |  |
| --- | --- | --- |
| Մաքսային մարմնի պաշտոնատար անձ՝ | | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Ա. Ա. Հ.) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (պաշտոնը) | \_\_\_\_\_\_\_\_\_\_\_\_\_\_  (ստորագրությունը) |

\_\_\_\_\_\_\_\_ \_\_\_\_\_\_\_\_\_\_ 20 թ.